อยากทราบว่า กินยาคุมฉุกเฉินพร้อมกันทีเดียว2เม็ด กับกินหลังกินเม็ดแรก12ชั่วโมงต่างกันไหมคับ
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง การทานพร้อมกันทีเดียว 2 เม็ด กับการทานครั้งละ 1 เม็ดห่างกัน 12 ชั่วโมงนั้น ประสิทธิภาพในการป้องกันการตั้งครรภ์ไม่แตกต่างกัน เพียงแต่การทานพร้อมกันทีเดียว 2 เม็ด อาจทำให้เกิดผลข้างเคียงได้มากกว่า เช่น คลื่นไส้ อาเจียน ปวดท้อง ปวดหัว เจ็บเต้านม เป็นต้นประสิทธิภาพของยาคุมฉุกเฉินนั้น จะขึ้นอยู่กับความรวดเร็วในการทานหลังจากมีเพศสัมพันธ์เป็นสำคัญ โดยหากได้ทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%